Højesteret stadfæstede landsrettens afgørelse om, at betingelserne i retsplejelovens § 226, stk. 1 for at henvise sagen til behandling ved landsretten i 1. instans, ikke var opfyldt. Hø... Vis mere
Ret: Højesteret (3. instans)
Faggruppe: Civilsag — Almindelig civil sag
Sagsemner: Retspleje og civilproces;

/

 

Sager skulle ikke henvises til landsretten

Sagerne BS-8112/2021-HJR m.fl.

Kendelser afsagt den 29. juni 2021

110 aktionærer
mod
Kærende A/S

Banksager skulle ikke behandles af landsretten som 1. instans, men udsættes på
behandling af til landsretten allerede henviste sager

Højesteret har afsagt to enslydende kendelser i 50 sager. Kæremålene angik, om hovedsagerne
anlagt ved Københavns Byret, skulle behandles af Østre Landsret som 1. instans, og, hvis der
ikke skulle ske henvisning, om sagernes behandling skulle udsættes med henblik på at afvente
udfaldet af en række prøvesager, som allerede var henvist til behandling ved Østre Landsret.

Landsretten stadfæstede byrettens kendelse, hvorefter betingelserne for henvisning ikke var
opfyldt bl.a. med den begrundelse, at der allerede var henvist sager til landsretten, og at de
allerede henviste sager repræsenterede en tilstrækkelig variation over sagernes faktiske og
retlige omstændigheder, og at afgørelsen af prøvesagerne måtte forventes at afklare de
principielle retsspørgsmål, der var rejst. Landsretten fandt, at det var påkrævet at udsætte
forberedelsen af sagerne.

Højesteret fandt, at det efter de foreliggende oplysninger ikke på nuværende tidspunkt var
påkrævet eller hensigtsmæssigt at henvise sagerne, og tiltrådte, at det var påkrævet at udsætte
sagerne på de i landsretten verserende sager.   

 

 



/